cyanic-selkie/wikianc huggingface dataset:
Τουρκική κουζίνα
Τυπικά πιάτα
Η τουρκική κουζίνα διαθέτει έναν μεγάλο αριθμό μεζέδων. Ο μεζές είναι μια επιλογή φαγητού που σερβίρεται ως ορεκτικό με ή χωρίς ποτό. Μερικά από αυτά μπορούν επίσης να χρησιμοποιηθούν ως βασικά πιάτα. Εκτός από την ελιά, το ώριμο τυρί κασέρι, το λευκό τυρί, διάφορα ανάμεικτα τουρσιά, οι τουρκικοί μεζέδες που τρώγονται συχνά περιλαμβάνουν το χούμους, το τζατζίκι, τον ταραμά, τη λακέρδα κ.α.
Αρτοσκευάσματα
Η τουρκική κουζίνα διαθέτει μια σειρά από αλμυρά και γλυκά αρτοσκευάσματα. Οι σπεσιαλιτέ με βάση τη ζύμη αποτελούν αναπόσπαστο μέρος της παραδοσιακής τουρκικής κουζίνας.
Η χρήση ζύμης σε στρώσεις βασίζεται στον νομαδικό χαρακτήρα των πρώτων Τούρκων της Κεντρικής Ασίας. Ο συνδυασμός θολωτού μεταλλικού τηγανιού (τουρ. sac) και πλάστη ζύμης επέτρεψε την εφεύρεση του συγκεκριμένου στυλ ζύμης σε στρώσεις (φύλλο μαγειρικής) που χρησιμοποιείται σε μπουρέκια, ειδικά στο σου μπουρέκ (τουρ. su böreği) και στον μπακλαβά (τουρ. baklava).
Το μπουρέκι είναι το γενικό όνομα για αλμυρά αρτοσκευάσματα φτιαγμένα με φύλλο, το οποίο αποτελείται από λεπτά στρώματα ζύμης. Το σου μπουρέκ είναι φτιαγμένο με βραστά στρώματα φύλλου, τυρί και μαϊντανό, και είναι ένα πολύ συνηθισμένο φαγητό. Το τσιμπουρέκι (τουρ. çiğ börek) τηγανίζεται και γεμίζεται με κιμά. Το κολ μπουρέκ (τουρ. kol böreği) είναι ένας άλλος γνωστός τύπος μπουρεκιού που παίρνει το όνομά του από το σχήμα του. Άλλα παραδοσιακά τουρκικά μπουρέκια είναι το ταλάς μπουρέκ (τουρ. talaş böreği) με ζύμη φύλλου γεμιστό με λαχανικά και κρέας σε κύβους, το πουφ μπουρέκ (τουρ. puf böreği) και το λαζ μπουρέκ (τουρ. laz böreği), ένα γλυκό είδος μπουρεκιού διαδεδομένο στην περιοχή της Μαύρης Θάλασσας.
Το γκοζλεμέ (τουρ. gözleme) είναι ένα τυπικό φαγητό που μαγειρεύεται σε αγροτικές περιοχές, φτιαγμένο από ψωμί λαβάς ή ζύμη φύλλου διπλωμένου γύρω από μια ποικιλία γεμίσματος, όπως σπανάκι, τυρί και μαϊντανό, κιμά ή πατάτες και μαγειρεμένο σε ένα μεγάλο ταψί (παραδοσιακά sac).
Το κατμέρ (τουρ. katmer) είναι μια άλλη παραδοσιακή ζύμη. Μπορεί να είναι αλμυρό ή γλυκό ανάλογα με το γέμισμα. Το κατμέρ με φυστίκι και καϊμάκι είναι ένα γλυκό φαγητό και από τα πιο δημοφιλή είδη πρωινού στο Γκαζιαντέπ.
Επιδόρπια
Ένα ευρέως γνωστό επιδόρπιο της τουρκικής κουζίνας είναι ο μπακλαβάς. Ο μπακλαβάς παρασκευάζεται είτε με φιστίκια είτε με καρύδια. Στην τουρκική κουζίνα υπάρχει μια σειρά από επιδόρπια που μοιάζουν με τον μπακλαβά, όπως το σομπιέτ (τουρ. şöbiyet), μπουλμπούλ γιουβασί (τουρ. bülbül yuvası), σαράι σαρμασί (τουρ. saray sarması), σουτλού νουριέ (τουρ. sütlü nuriye) και σαρί μπουρμά (τουρ. sarı burma).
Το κανταϊφι είναι ένα κοινό τουρκικό επιδόρπιο όπου χρησιμοποιείται τεμαχισμένο φύλλο ζύμης. Υπάρχουν διάφοροι τύποι αυτού του γλυκού: το τελ (σε μορφή σύρματος), και το μπουρμά (σε στρυφτή μορφή), και τα δύο μπορούν να παρασκευαστούν είτε με καρύδια είτε με φιστίκια. Στο εκμέκ κανταϊφι (τουρ. ekmek kadayıfı), παρόλο που χρησιμοποιείται το ίδιο φύλλο, ενούτοις είναι ένα διαφορετικό γλυκό. Το κιουνεφέ και το εκμέκ κανταϊφι είναι πλούσια σε σιρόπι και βούτυρο και συνήθως σερβίρονται με παγωτό καϊμάκι. Επιπλέον, το κιουνεφέ περιέχει το φύλλο για το κανταϊφι με ένα στρώμα λιωμένου τυριού στο ενδιάμεσο και σερβίρεται ζεστό με φιστίκια ή καρύδια.
Μεταξύ των επιδορπίων με βάση το γάλα, τα πιο δημοφιλή είναι το μουχαλεμπί (τουρ. muhallebi), το σουτλάκ ή αλλιώς ρυζόγαλο (τουρ. sütlaç), το κεσκιούλ (τουρ. keşkül), το καζαντιπί (τουρ. kazandibi), και το ταούκ κιοκσού (τουρ. tavuk göğsü). Τέλος, ένα άλλο γνωστό γλυκό της τουρκικής κουζίνας είναι το ρεβανί (τουρ. revani).
Παραπομπές
Κατηγορία:Εθνικές κουζίνες
Εντουάρ-Ανρί Αβρίλ
Ο Εντουάρ-Ανρί Αβρίλ (Édouard-Henri Avril, 21 Μαΐου 1849 – 28 Ιουλίου 1928) ήταν Γάλλος ζωγράφος. Με το ψευδώνυμο Πωλ Αβρίλ εργάστηκε και ως εικονογράφος ερωτικής λογοτεχνίας. Πέθανε το 1928 στο Λε Ραινσύ (Le Raincy) στα ανατολικά προάστια του Παρισιού σε ηλικία 85 ετών.
Βιογραφία
Ο Αβρίλ γεννήθηκε στο Αλγέρι και σπούδασε ζωγραφική σε διάφορα καλλιτεχνικά εργαστήρια του Παρισιού. Από το 1874 ως το 1878, φοίτησε στη Σχολή Καλών Τεχνών (École des Beaux Arts) του Παρισιού. Αναλαμβάνοντας την παραγγελία να εικονογραφήσει το μυθιστόρημα «Φορτούνιο» του Θεόφιλου Γκωτιέ, χρησιμοποίησε το ψευδώνυμο Πωλ Αβρίλ (Paul Avril). Έκτοτε, η φήμη του διαδόθηκε στους καλλιτεχνικούς κύκλους και ανέλαβε πλήθος παραγγελιών για την εικονογράφηση έργων μεγάλων συγγραφέων, αλλά και έργων της καλούμενης «χαρωπής λογοτεχνίας» (galante literature), με ερωτικό περιεχόμενο. Τα εικονογραφημένα αυτά βιβλία εκδίδονταν σε μικρό αριθμό αντιτύπων και διαθέτονταν με συνδρομή σε συλλέκτες μετά από προηγούμενη εγγραφή τους.
Zack Snyder's Justice League
Πρωταγωνιστούν οι Μπεν Άφλεκ, Χένρι Κάβιλ, Γκαλ Γκαντότ, Ρέι Φίσερ, Τζέισον Μομόα και Έζρα Μίλερ, πλαισιωμένοι από τους Έιμι Άνταμς, Γουίλεμ Νταφόε, Τζέσι Άιζενμπεργκ, Τζέρεμι Άιρονς, Νταϊάν Λέιν, Κόνι Νίλσεν, Τζ. Κ. Σίμονς, Σαϊράν Χάιντς, Ζενγκ Κάι, Άμπερ Χερντ, Τζο Μόρτον, Λίζα Λόβεν Κόνγκσλι, Νικ ΜακΚίνλες, Πίτερ Γκίνες, Ρέι Πόρτερ, Χάρι Λένιξ και Τζάρεντ Λέτο.
Εντουάρ-Ανρί Αβρίλ
Η καταξίωση
thumb|left|250px|Εικονογράφηση εξωφύλλου του "De Figuris Veneris". Ο Αβρίλ έγινε ευρύτατα γνωστός με τις περίφημες εικονογραφήσεις λογοτεχνικών έργων, όπως τα «Ασελγή σονέτα» του Πιέτρο Αρετίνο, «Σαλαμπώ» του Γκυστάβ Φλωμπέρ, «Ο βασιλιάς Κανδαύλης» του Θεόφιλου Γκωτιέ, «Φάνυ Χιλ» του Τζων Κλέλαντ, «Η Μαντάμ» του Ζυλ Μισελέ, αλλά κυρίως με το «De Figuris Veneris: Εγχειρίδιο Κλασικής Ερωτολογίας» του Γερμανού φιλοσόφου Φρήντριχ Καρλ Φόρμπεργκ (Friedrich Karl Forberg, 1770 – 1848), με ομοφυλοφιλικές και λεσβιακές απεικονίσεις, όπως αυτές με τις ερωτικές συνευρέσεις του «Σωκράτη με τον Αλκιβιάδη» και του Ρωμαίου αυτοκράτορα «Αδριανού με τον Αντίνοο» ή της «Σαπφούς με τις φιλενάδες της».
Zack Snyder's Justice League
Το Zack Snyder's Justice League κυκλοφόρησε στο HBO Max στις 18 Μαρτίου του 2021. Θεωρήθηκε ανώτερο από την κινηματογραφική έκδοση, με επαίνους για την σκηνοθεσία, το απτικό στιλ, την μουσική, τις σκηνές δράσης, τις ερμηνείες (κυρίως του Φίσερ), τους βελτιωμένους χαρακτήρες, και την ισορροπία μεταξύ δράματος και χιούμορ, αλλά το γεγονός το ότι είναι 4 ώρες έλαβε ανάμεικτες κριτικές.
Εντουάρ-Ανρί Αβρίλ
Παραπομπές
Κατηγορία:Γάλλοι ζωγράφοι
Zack Snyder's Justice League
Πλοκή
Ο Steppenwolf φτάνει στη Θεμισκύρα μέσω μιας πύλης και πολεμά τις Αμαζόνες για να αποκτήσει το Μητρικό Κουτί τους τους. Η Νταϊάνα Πρινς λαμβάνει μια προειδοποίηση από τις Αμαζόνες και στη συνέχεια μαθαίνει για την επίθεση του Darkseid στη Γη και τον Steppenwolf. Ενημερώνει τον Μπρους Γουέιν, καθώς οι δυο τους επιδιώκουν να σχηματίσουν μια ομάδα μετα-ανθρώπων για να προστατεύσουν τον πλανήτη. Αφού απέτυχε να στρατολογήσει τον Άρθουρ Κέρι, ο Μπρους εντοπίζει τον Μπάρι Άλεν, ενώ η Νταϊάνα τον σάιμποργκ Βίκτορ Στόουν. Ο Μπάρι συμμετέχει ενώ ο Βίκτορ αρνείται έως ότου ο πατέρας του, ο Σάιλας, και άλλοι υπάλληλοι των STAR Labs απήχθησαν από τους Parademon που αναζητούν το Μητρικό Κουτί των ανθρώπων. Ο Steppenwolf απαγάγει και σκοτώνει τους Ατλαντιανούς φρουρούς που προσέχουν το Μητρικό Κουτί τους και το παίρνει, με μόνο τη Μίρα και έναν απρόθυμο Άρθουρ να επιζούν από τη συνάντηση.
Η ομάδα λαμβάνει πληροφορίες από τον επίτροπο της αστυνομίας της πόλης Γκόθαμ, Τζέιμς Γκόρντον, που τους οδηγεί στις δυνάμεις του Steppenwolf σε μια εγκαταλειμμένη υποβρύχια εγκατάσταση. Αν και η ομάδα σώζει αρκετούς απαχθέντες υπαλλήλους, η εγκατάσταση πλημμυρίζει, παγιδεύοντάς τους μέχρι που ο Άρθουρ τους βοηθά να δραπετεύσουν. Ο Βίκτορ ανακτά το τελευταίο Μητρικό Κουτί, το οποίο είχε κρύψει. Αποκαλύπτει ότι χρησιμοποιήθηκε για την ανοικοδόμηση του σώματός του μετά από ένα αυτοκινητιστικό ατύχημα, εξηγώντας ότι τα Κουτιά μπορούν να αναδιατάξουν την ύλη κατά τη βούληση των χρηστών τους. Η ομάδα συνειδητοποιεί ότι θα μπορούσε να αναστήσει τον Superman χρησιμοποιώντας το κουτί, αν και ο Steppenwolf θα εντοπίσει τη χρήση του. Εν τω μεταξύ, ο Steppenwolf λαμβάνει ένα όραμα για την Εξίσωση Αντι-Ζωής στη Γη, μια μυστική δύναμη που αναζητά ο Darkseid για να ελέγξει όλα τα πλάσματα του σύμπαντος, και τον ενημερώνει. Η ομάδα ξεθάβει το σώμα του Κλαρκ Κεντ και το τοποθετεί στο αμνιακό υγρό του θαλάμου γένεσης σε ένα κρυπτονικό πλοίο. Αφού ο Μπάρι ενεργοποιεί το Κουτί, ένας αμνησιακός Κλαρκ ανασταίνεται, επιτίθεται στην ομάδα αφού η κυβερνητική του Βίκτορ τον στοχεύει σε αυτοάμυνα. Καθώς πρόκειται να σκοτώσει τον Batman, η Λόις Λέιν φτάνει για να τον ηρεμήσει. Ταξιδεύουν στο σπίτι της οικογένειάς του στο Σμόλβιλ, όπου ανακτά τις αναμνήσεις του. Ο Steppenwolf ανακτά το τελευταίο Κουτί, αλλά ο Σάιλας θυσιάζεται για να το υπερφορτίσει με θερμότητα λέιζερ, επιτρέποντας στον Βίκτορ να το εντοπίσει.
Χωρίς τον Superman, οι πέντε ήρωες ταξιδεύουν σε μια εγκαταλελειμμένη ρωσική πόλη, όπου ο Steppenwolf στοχεύει να σχηματίσει την Ενότητα. Παλεύουν μέσα από τους Parademon, με τον Superman να φτάνει εγκαίρως για να υποτάξει τον Steppenwolf. Ωστόσο, ο Βίκτορ αποτυγχάνει να αποτρέψει την Ενότητα και ο πλανήτης αρχίζει να διαλύεται. Ο Μπάρι μπαίνει στη Δύναμη Ταχύτητας πριν τον φτάσει το κρουστικό κύμα, αντιστρέφοντας τον χρόνο και δίνοντας στον Βίκτορ την απαραίτητη φόρτιση που επιτρέπει σε αυτόν και στον Superman να αποτρέψουν την Ενότητα. Η Wonder Woman αποκεφαλίζει τον Steppenwolf, στέλνοντας το κεφάλι του στο Darkseid στο Apokolips μέσω μιας ανοιχτής πύλης. Ο Darkseid ορκίζεται να επιστρέψει στη Γη για να βρει την Εξίσωση της Αντι-Ζωής.
Στον επίλογο, ο Μπρους, η Νταϊάνα και ο Άλφρεντ σχεδιάζουν να δημιουργήσουν ένα αρχηγείο για την ομάδα στην ερειπωμένη Έπαυλη Γουέιν. Ο Μπρους βοηθά τον Κλαρκ να εγκατασταθεί στο σπίτι του, πριν ξαναρχίσει τη διπλή του ζωή στην Μιτρόπολις. Ο Άρθουρ συναντά για λίγο τον Βούλκο και τη Μέρα πριν ιππεύσει για να δει τον πατέρα του, και ο Μπάρι ενημερώνει τον λανθασμένα καταδικασμένο πατέρα του στη φυλακή ότι έχει βρει δουλειά στο αστυνομικό τμήμα του Σέντραλ Σίτι. Ο Βίκτορ εμπνέεται από ένα ηχητικό μήνυμα που άφησε ο πατέρας του για να συνειδητοποιήσει τον σκοπό της ζωής του, ενώ η Νταϊάνα σκέφτεται να επιστρέψει στο σπίτι στη Θεμύσκιρα.
Εν τω μεταξύ, ο Λεξ Λούθορ έχει δραπετεύσει από το Άσυλο Άρκαμ και τον επισκέπτεται στο γιοτ του ο Σλέιντ Γουίλσον, στον οποίο αποκαλύπτει τη μυστική ταυτότητα του Batman. Σε μια πρόσθετη σκηνή πριν από τους τίτλους τέλους, ο Μπρους ξυπνά από ένα αποκαλυπτικό όνειρο του μέλλοντος και δέχεται μια επίσκεψη από τον Martian Manhunter, ο οποίος τον ευχαριστεί που συγκέντρωσε την ομάδα πριν υποσχεθεί ότι θα έρθει σε επαφή για να προετοιμαστεί για την επιστροφή του Darkseid.
Ηθοποιοί και χαρακτήρες
Οι Green Lanterns Yalan Gur και Kilowog εμφανίζονται στην ταινία μέσω CGI, μαζί με την Γκράνι Γκούντνες.
Παραγωγή
Η παραγωγή του Justice League είχε πολλά προβλήματα. Το σενάριό του είχε πολλές αλλαγές ανάμεσα στο 2016 και στο 2017. Τον Μάιο του 2017 ο Σνάιντερ έφυγε ανάμεσα στην μετα-παραγωγή μετά τον θάνατο της κόρης του, της Ότομν. Ο Τζος Γουίντον προσλήφθηκε για να ολοκληρώσει την ταινία, αλλά ξαναγύρισε πάρα πολλές σκηνές και πρόσθεσε περισσότερο χιούμορ και έκοψε πολλές σκηνές. Έλαβε αρνητικές κριτικές και απέτυχε στο box-office. Αυτό οδήγησε να ακυρώσει η Warner Bros. πολλές από τις απερχόμενες ταινίες της DC συμπεριλαμβανόμενων και των σίκουελ της ταινίας και όλες οι υπόλοιπες ταινίες είχαν πολύ λίγη σύνδεση μεταξύ τους.
Πολύ όμως είχαν ενδιαφέρον να δουν την αρχική έκδοση του Ζακ Σνάιντερ, και αναφέρονταν σε αυτό ως "Snyder Cut". Τον Φεβρουάριο του 2020 η Warner Bros. ανακοίνωσε ότι θα κυκλοφορήσει την αρχική έκδοση και τον Μάιο ο Ζακ Σνάιντερ ανακοίνωσε ότι θα λέγεται Zack Snyder's Justice League και ότι θα κυκλοφορούσε ως ταινία του HBO Max. Για να ολοκληρωθούν τα οπτικά εφέ και την μουσική χρειάστηκαν 70 εκατομμύριο δολάρια, με νέες σκηνές να γυρίζονται τον Οκτώβριο του 2020. Αρχικά θα κυκλοφορούσε και ως σειρά 6 επεισοδίων και ως 4ωρη ταινία, αλλά τον Ιανουάριο του 2021 αποφάσισαν να γίνει ταινία. Η ταινία αφιερώθηκε στην μνήμη της Ότομν Σνάιντερ.
Μουσική
Ο Τομ Χόλκενμποργκ, γνωστός και ως Junkie XL, σύνθεσε την μουσική της ταινίας, αφού είχε συνθέσει και την μουσική της κινηματογραφικής έκδοσης, και αντικαταστάθηκε από τον Ντάνι Έλφμαν μετά την αποχώρηση του Σνάιντερ και την άφιξη του Γουίντον. Όταν ο Χόλκενμποργκ προσλήφθηκε ξανά στις αρχές του 2020, αποφάσισε να συνθέσει νέα μουσική από την αρχή, που διαρκεί τρεις ώρες και 54 λεπτά. Η διάρκεια του soundtrack έσπασε το ρεκόρ τριών ωρών της ταινίας του 1959 Μπεν Χουρ, για σχεδόν μία ώρα, γίνοντας η ταινία με το πιο μεγάλο σε διάρκεια soundtrack όλων των εποχών.
Πωλήσεις οικιακών μέσων
Η ταινία κατέλαβε την πρώτη θέση στο chart "NPD Videoscan First Alert" για πωλήσεις οικιακών μέσων στις Ηνωμένες Πολιτείες κατά την πρώτη εβδομάδα προβολής, καθώς και στις πωλήσεις Blu-ray. Συνολικά, πούλησε πέντε φορές περισσότερο από το δεύτερο στην κατάταξη Το Κάλεσμα 3: Ο Διάβολος με Έβαλε να το Κάνω. Επιπλέον, η τριλογία που αποτελείται και από τις τρεις ταινίες DCEU που σκηνοθέτησε ο Σνάιντερ κατετάγη δέκατη τέταρτη στο διάγραμμα πωλήσεων Blu-ray. Σύμφωνα με το The Numbers, η ταινία πούλησε 107.489 μονάδες Blu-ray και 33.820 μονάδες DVD την πρώτη εβδομάδα με έσοδα 4,1 εκατομμυρίων δολαρίων.
Ανταπόκριση κριτικών
Στον ιστότοπο συγκέντρωσης κριτικών Rotten Tomatoes, τα 71% από τις 306 κριτικές είναι θετικές, με μέση βαθμολογία 6.7/10. Η κριτική συναίνεση του ιστότοπου λέει: «Το Zack Snyder's Justice League  ανταποκρίνεται στον τίτλο του με μια τεράστια περικοπή που επεκτείνεται για να ταιριάζει στο όραμα του σκηνοθέτη – και θα πρέπει να ικανοποιήσει τους θαυμαστές που το θέλησαν να υπάρξει». Σύμφωνα με το Metacritic, το οποίο υπολόγισε τη μέση βαθμολογία 54 στα 100 με βάση 46 κριτικούς, η ταινία έλαβε «ανάμεικτες ή μέτριες κριτικές». Οι βαθμολογίες της ταινίας είναι υψηλότερες και στις δύο ιστοσελίδες από αυτές που έλαβε η ταινία του 2017 (39% και 45, αντίστοιχα).
Συνέχεια
Τον Οκτώβριο του 2014, το Justice League Part Two ανακοινώθηκε, με τον Σνάιντερ να επιστρέφει ως σκηνοθέτης. Η Ντέμπορα Σνάιντερ αργότερα επιβεβαίωσε πως η ταινία θα χωριστεί σε δύο. Η πρώτη ταινία θα κυκλοφορούσε στις 14 Ιουνίου του 2019, αλλά αναβλήθηκε για να διευκολύνει το The Batman. Οι κακοί της ταινίας θα ήταν οι Injustice League, συμπεριλαμβάνοντας τους Λεξ Λούθορ, Ντόκτορ Πόιζον, Κάπτεν Κολντ, Riddler, Όσιαν Μάστερ και Μπλακ Μάντα. Η μάχη θα οδηγούσε στους θανάτους της Wonder Woman και του Aquaman. Η ταινία θα τελείωνε με τον Ντάρκσαϊντ να εισβάλλει την Γη και να σκοτώνει την έγγειο Λόις Λέιν. Αυτό θα οδηγούσε τον Superman αδύναμο ψυχολογικά και να υποκύπτει στην Εξίσωση της Αντι-Ζωής. Το 2019 όμως η ταινία ακυρώθηκε καθώς η Warner Bros. ήθελε να φτιάχνει αυτόνομες ταινίες παρά αυτή. Τον Μάρτιο του 2021, η ιστορία των συνεχειών του Justice League διέρρευσε στο διαδύκτιο. Η ιστορία επίσης αποκάλυψε ότι η τρίτη ταινία με τίτλο Justice League 2A θα κυκλοφορούσε το 2020. Θα διαδραματιζόταν πέντε χρόνια μετά την δεύτερη ταινία και θα ήταν για την ομάδα να πηγαίνει πίσω στον χρόνο για να σταματήσει την εισβολή του Ντάρκσαϊντ. Ο Batman θα θυσίαζε την ζωή του για να σώσει την Λόις, φτιάχνοντας μια νέα χρονολογία που η εισβολή του Ντάρκσαϊντ ποτέ δεν έγινε. Είκοσι χρόνια αργότερα ο γιος της Λόις και του Superman θα γινόταν ο δεύτερος Batman. Τον Δεκέμβριο του 2022, ανακοινώθηκε πως η συνέχεια ήταν πάλι μια ανοιχτή ευκαιρία πριν ο Γκαν και ο Σαφράν γίνουν πρόεδροι.
Σημειώσεις
<references group="lower-greek"/>
Σάκκος Νεόφυτου Νικομηδείας (Μουσείο Μπενάκη)
Περιγραφή
Ο σάκκος από πολύτιμο χρυσόπαστο ύφασμα της Προύσας φέρει ολοκέντητο πόλο. Σε κύκλο παριστάνεται ο Χριστός σε προτομή σαν Μέγας Αρχιερέας, σε στάση ευλογίας. Δύο τεμνόμενα τρίγωνα σχηματίζουν εξασκελές άστρο που περιβάλλει τον Χριστό σαν δόξα. Στον κάμπο του πόλου επιγραφή με κεφαλαία μαύρα γράμματα δίνει το όνομα του αφιερωτή ο οποίος υπήρξε ο μητροπολίτης της Νικομήδειας Νεόφυτος που παραιτήθηκε από τον μητροπολιτικό θρόνο στα 1639:  Ο ΠΑΡΩΝ ΣΑΚΟΣ ΣΗΝ ΤΩ ΩΜΟΩΦΟΡΙΩ ΚΑΙ ΕΠΙΤΡΑΧΥΛΙΩ ΚΑΙ ΕΠΙΓΟΝΑΤΙΩ ΥΠΑΡΧΟΥΝ ΤΟΥ ΠΑΝΙΕΡΩΤΑΤΟΥ Μ(ητ)ΡΟΠΟΛΙΤΟΥ ΝΙΚΟΜΗΔΕΙΑΣ Κ(υρο)Υ ΝΕΟΦΥΤΟΥ ΚΑΙ ΑΦΙΕΡΩΣΕ ΤΑΥΤΑ ΕΝ ΤΗ ΜΟΝΗ ΤΟΥ ΤΙΜΙΟΥ ΠΡΟΔΡΟΜΟΥ ΠΛΗΣΙΟΝ ΣΕΡΡΑΣ.. Το αργροϋφασμένο υλικό του σάκκου διακοσμείται με τα λεγόμενα σινικά νέφη και με δύο μεγάλα κοσμήματα που έχουν τη μορφή πολύφυλλου ρόδακα. Ο σάκκος αυτός αποτελεί χαρακηριστική περίπτωση της υφαντικής της Προύσας που παρουσιάζει ιδιαίτερη ακμή στην εποχή του Σουλεϊμάν του Μεγαλοπρεπή (1520-1566).
Πηγές
Κατηγορία:Μουσείο Μπενάκη
Μάθιου Σέπαρντ
O Μάθιου Γουέιν "Ματ" Σέπαρντ (Matthew Wayne "Matt" Shepard, 1 Δεκεμβρίου 1976 - 12 Οκτωβρίου 1998) ήταν Αμερικανός φοιτητής του Πανεπιστημίου του Ουαϊόμινγκ, ο οποίος ξυλοκοπήθηκε, βασανίστηκε και αφέθηκε να πεθάνει κοντά στο Λάραμι τη νύχτα της 6ης Οκτωβρίου 1998. Οι διασώστες του τον διεκόμισαν στο νοσοκομείο Poudre Valley στο Φορτ Κόλινς του Κολοράντο, όπου πέθανε έξι ημέρες αργότερα από σοβαρούς τραυματισμούς στο κεφάλι.
Η δολοφονία του Σέπαρντ έστρεψε την εγχώρια και διεθνή προσοχή στη νομοθεσία περί εγκλημάτων μίσους σε κρατικό και ομοσπονδιακό επίπεδο. Τον Οκτώβριο του 2009, το Κογκρέσο των Ηνωμένων Πολιτειών ψήφισε τον «Νόμο για τα Εγκλήματα Μίσους Μάθιου Σέπαρντ και Τζέιμς Μπερντ Τζ.» (Matthew Shepard and James Byrd Jr. Hate Crimes Prevention Act), γνωστός ως «Νόμος Μάθιου Σέπαρντ» ή «Νόμος Σέπαρντ/Μπερντ» εν συντομία, τον οποίο υπέγραψε ο πρόεδρος Μπαράκ Ομπάμα στις 28 Οκτωβρίου 2009. Μετά τη δολοφονία του γιου της, ο Τζούντι Σέπαρντ έγινε ακτιβίστρια των δικαιωμάτων των ΛΟΑΤ και ίδρυσε το Ίδρυμα Μάθιου Σέπαρντ (Matthew Shepard Foundation). Ο θάνατος του Σέπαρντ έγινε αντικείμενο έμπνευσης για ταινίες, μυθιστορήματα, θεατρικά έργα, τραγούδια και άλλα έργα.
Παραπομπές
Κατηγορία:ΛΟΑΤ πρόσωπα από τις ΗΠΑ Κατηγορία:ΛΟΑΤ ιστορία στις Ηνωμένες Πολιτείες Κατηγορία:ΛΟΑΤ ιστορία τον 20ο αιώνα Κατηγορία:Αμερικανοί θύματα δολοφονικών ενεργειών Κατηγορία:ΛΟΑΤ Χριστιανοί
Έμιλυ Ρόουζ
Η Έμιλυ Ρόουζ (Emily Rose, Ρεντόν, Ουάσινγκτον, 2 Φεβρουαρίου 1981) είναι Αμερικανίδα ηθοποιός.
Βιογραφία
Η Ρόουζ έχει Master of Fine Arts στην υποκριτική από το Πανεπιστήμιο της Καλιφόρνιας του Λος Άντζελες. Επίσης αποφοίτησε από το Πανεπιστήμιο Vanguard της Νότιας Καλιφόρνιας με πτυχίο στις θεατρικές σπουδές. Έχει μια νεώτερη αδελφή και αδελφό και ζεί στο Λος Άντζελες με τον σύζυγό της.
Έμφανίστηκε στο τέταρτο επεισόδιο (που δεν προβλήθηκε στην τηλεόραση) της Αμερικάνικης τηλεοπτικής σειράς Smith και πρωταγωνίστησε ως cass στο δράμα John from Cincinnati του HBO. Έπαιξε την Lena Branigan στη σείρα Brothers & Sisters και την Trish Merrick στο δράμα του CBS Jericho. Η Ρόουζ έδωσε τη φωνή της και πρωταγωνίστησε εικονικά (με την τεχνική motion capture) στο ρόλο της Elena Fisher στα βιντεοπαιχνίδια για playstation 3 Uncharted: Drake's Fortune του 2007, Uncharted 2: Among Thieves του 2009 και στο Uncharted 3: Drake's Deception του 2011. Έπαιξε άκομη τον ρόλο της Tracy Martin στον τελευταίο κύκλο της σείρας Στην Εντατική, ως γκεστ-σταρ σε ενα επισόδειο του Δύο και 1/2 άνδρες και τον πρωταγωνιστικό ρόλο σαν Audrey Parker υποδυόμενη μια πράκτορα του FBI στη σειρά Haven του Syfy.
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Στις 3 Μαΐου 2023, ένα άτομο άνοιξε πυρ εναντίον μαθητών και προσωπικού στο Δημοτικό Σχολείο «Βλάντισλαβ Ριμπνίκαρ» στον Βράτσαρ του Βελιγραδίου, στη Σερβία, σκοτώνοντας 9 άτομα (8 μαθητές και 1 φύλακα) και τραυματίζοντας 7 (6 μαθητές και 1 δάσκαλο). Η αστυνομία συνέλαβε τον φερόμενο ως δράστη αμέσως μετά. Αναγνωρίστηκε ως 13χρονος μαθητής, πράγμα που σημαίνει ότι δεν μπορεί να θεωρηθεί ποινικά υπεύθυνος σύμφωνα με τη σερβική νομοθεσία. Το αγόρι είχε χρησιμοποιήσει δύο πιστόλια που ανήκαν νόμιμα στον πατέρα του.
Ιστορικό
Οι μαζικοί πυροβολισμοί είναι σπάνιοι στη Σερβία, όπως και στην ευρύτερη περιοχή των Βαλκανίων. Υπήρξαν τρεις μαζικοί πυροβολισμοί νωρίτερα τον 21ο αιώνα: οι δολοφονίες στο Γιαμπούκοβατς το 2007, κατά τις οποίες σκοτώθηκαν 9 άνθρωποι και 5 τραυματίστηκαν, οι πυροβολισμοί στη Βέλικα Ιβάντσα το 2013, κατά τους οποίους σκοτώθηκαν 14 άτομα και οι πυροβολισμοί στο Ζιτιστέ το 2016, στους οποίους 5 άτομα σκοτώθηκαν και 22 τραυματίστηκαν. Το 2019 σημειώθηκε απόπειρα πυροβολισμών σε σχολείο στη Βέλικα Πλάνα, αν και ο δράστης ανακόπηκε αφού πυροβόλησε δύο σφαίρες στο ταβάνι. Κανένας από αυτούς τους πυροβολισμούς ή την απόπειρα πυροβολισμού δεν αφορούσε ένα παιδί ως δράστη.
Πυροβολισμοί
εναλλ.=|μικρογραφία| Το Δημοτικό Σχολείο «Βλάντισλαβ Ριμπνίκαρ» στις 5 Μαΐου, μετά τους πυροβολισμούς Οι πυροβολισμοί ξεκίνησαν γύρω στις 08:36 ΘΩΚΕ στις 3 Μαΐου 2023. Σύμφωνα με το Υπουργείο Εσωτερικών, αφού μπήκε στο Δημοτικό Σχολείο «Βλάντισλαβ Ριμπνίκαρ», ο φερόμενος ως πυροβολητής, ένας 13χρονος μαθητής, έβγαλε αμέσως ένα πιστόλι από την τσάντα του και πυροβόλησε τον φύλακα και στη συνέχεια τις οθόνες του διαδρόμου που είδε, γεμίζοντας ξανά το πιστόλι του καθώς κατευθυνόταν για το μάθημα της ιστορίας. Όταν μπήκε στην αίθουσα της ιστορίας, ο δράστης πυροβόλησε πρώτα τον δάσκαλο και στη συνέχεια πυροβόλησε τυχαία εναντίον άλλων μαθητών. Ο δράστης έτρεξε μέσα από το διάδρομο και μπήκε στην αυλή όπου επικοινώνησε με την αστυνομία στις 8:42 π.μ., σύμφωνα με το υπουργείο σε συνέντευξη Τύπου. Ο σκοπευτής είχε στην κατοχή του ένα CZ 75 Shadow 2. Η οδός Νιεγκόσεβα αποκλείστηκε μετά τους πυροβολισμούς.
Θύματα
Οι πυροβολισμοί είχαν ως αποτέλεσμα τον θάνατο 8 μαθητών – 7κοριτσιών και 1 αγοριού– και ενός φύλακα. Ένας από τους νεκρούς μαθητές ήταν Γάλλος υπήκοος, σύμφωνα με το γαλλικό υπουργείο Εξωτερικών.
Κλώντια Φανιέλλο
Η Κλώντια Φανιέλλο (γ. 25 Φεβρουαρίου 1988) είναι τραγουδίστρια από τη Μάλτα. Θα εκπροσωπήσει τη Μάλτα στη Eurovision του 2017 με το τραγούδι "Breathlessly".
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Θύματα
Επιπλέον, τραυματίστηκαν 6 μαθητές και 1 δάσκαλος. Από τους τραυματίες, 2 αγόρια και 1 κορίτσι μεταφέρθηκαν στο Πανεπιστημιακό Νοσοκομείο Παίδων. Τα αγόρια δέχθηκαν τραύματα από πυροβολισμό στα κάτω άκρα, ενώ το κορίτσι τραυματίστηκε σοβαρά στο κεφάλι, και χρειάστηκε να υποβληθεί σε χειρουργική επέμβαση. Τα αγόρια και η δασκάλα αναφέρθηκε αργότερα ότι είναι σε σταθερή κατάσταση.
Ζακ Σαρλ
Ο Ζακ Αλεξάντρ Σέζαρ Σαρλ (Jacques Alexandre César Charles, 12 Νοεμβρίου 1746 – 7 Απριλίου 1823) ήταν Γάλλος εφευρέτης, επιστήμονας, μαθηματικός και αεροστατιστής. Ο Σαρλ δεν έγραψε σχεδόν τίποτα για τα μαθηματικά, και τα περισσότερα από αυτά που του πιστώθηκαν ήταν αποτέλεσμα σύγχυσης με άλλον Ζακ Σαρλ, που ήταν επίσης μέλος της Ακαδημίας Επιστημών του Παρισιού, από τις 12 Μαΐου 1785. Μερικές φορές αποκαλείται Σαρλ ο Γεωμέτρης.
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Υποτιθέμενος σκοπευτής
Ο δράστης συνελήφθη από την αστυνομία και ταυτοποιήθηκε από την Ανώτατη Εισαγγελία στο Βελιγράδι ως 13χρονος μαθητής. Σε αυτή την ηλικία, δεν μπορεί να αντιμετωπίσει ποινικές ή πλημμεληματικές κατηγορίες λόγω του Νόμου για τους ανήλικους παραβάτες και την ποινική προστασία των ανηλίκων που ορίζει το κατώτατο όριο ηλικίας ποινικής ευθύνης στα 14 έτη. Η υπόθεση παραπέμφθηκε στο Κέντρο Κοινωνικής Εργασίας. Ο δράστης φέρεται να χρησιμοποίησε δύο πιστόλια που ανήκαν στον πατέρα του υπό τη νόμιμη ιδιοκτησία. Σύμφωνα με το Υπουργείο Εσωτερικών, είχε σχεδιάσει τους πυροβολισμούς για ένα μήνα, συμπεριλαμβανομένου του ποιες τάξεις να μπει πρώτα, και δημιούργησε έναν κατάλογο με τα παιδιά προτεραιότητας που έπρεπε να πυροβολήσει. Το υπουργείο ανέφερε επίσης ότι ο φερόμενος ως σκοπευτής εκπαιδεύτηκε σε πεδίο βολής με τον πατέρα του. Οι αρχές ερευνούν το κίνητρο. Ο φερόμενος ως δράστης περιγράφηκε ως ένας ήσυχος, καλός μαθητής που μπήκε πρόσφατα στην τάξη. Ο σχολικός εκφοβισμός και οι χαμηλοί βαθμοί αναφέρθηκαν ως πιθανά κίνητρα.
Ζακ Σαρλ
Ο Σαρλ και οι αδελφοί Ρομπέρ απογείωσαν το πρώτο (μη επανδρωμένο) αερόστατο υδρογόνου στον κόσμο στον Αύγουστο του 1783, και έπειτα τον Δεκέμβριο του 1783, ο Σαρλ και ο συγκυβερνήτης του Νικολά-Λουί Ρομπέρ ανυψώθηκαν σε ύψος 550 μέτρων (1.800 πόδια) με επανδρωμένο αερόστατο. Η πρωτοποριακή χρήση του υδρογόνου εκ μέρους τους ως μέσο άνωσης οδήγησε στην ονομασία αυτού του τύπου αεροστάτων σε Charlière (Σαρλιέρ, εν αντιθέση με τα Μονγκολφιέρ που χρησιμοποιούσαν θερμό αέρα).
Ο νόμος του Σαρλ, που περιγράφει πως τα αέρια τείνουν να διαστέλλονται όταν θερμαίνονται, διατυπώθηκε από τον Ζοζέφ Λουί Γκαι-Λυσάκ το 1802, αλλά τον πίστωσε σε αδημοσίευτο έργο του Σαρλ.
Κλώντια Φανιέλλο
2017: National final and Eurovision
Faniello will represent Malta in the Eurovision Song Contest 2017 after winning the national final with the song "Breathlessly".
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Υποτιθέμενος σκοπευτής
Και οι δύο γονείς συνελήφθησαν λίγο μετά τους πυροβολισμούς. Ο πατέρας κρατήθηκε έως και 48 ώρες. Σύμφωνα με το νόμο, ο φερόμενος ως πυροβολητής δεν μπορούσε να σταλεί σε φυλακή ανηλίκων επειδή ήταν παιδί και μπορούσε να μεταφερθεί μόνο σε διαφορετικό σχολείο λόγω του ότι ήταν μικρότερος των 14 ετών. Ο πρόεδρος της Σερβίας Αλεξάνταρ Βούτσιτς δήλωσε ότι ο φερόμενος ως πυροβολητής τοποθετήθηκε σε νευροψυχιατρική κλινική.
Ζακ Σαρλ
Ο Σαρλ εξελέγη στην Ακαδημία Επιστημών το 1795 και όπου στη συνέχεια έγινε καθηγητής φυσικής.
Βιογραφικά στοιχεία
Ο Σαρλ γεννήθηκε στο Μπωζενσί-συρ-Λουάρ το 1746. Νυμφεύτηκε την Ζυλί Φρανσουάζ Μπουσώ ντε Χέρετ (Julie Françoise Bouchaud des Hérettes, 1784–1817), γυναίκα κρεολικής καταγωγής, 37 χρόνια νεότερη του. Σύμφωνα με αναφορές ο ποιητής Αλφόνς ντε Λαμαρτίν την ερωτεύτηκε και αυτός, και αποτέλεσε έμπνευση για το ποίημα Elvire στο αυτοβιογραφικό Ποιητικό Διαλογισμό « Le Lac » («Η λίμνη»), το οποίο περιγράφει ανασκοπικά την ένθερμη αγάπη που μοιράζεται ένα ζευγάρι από την πλευρά του θλιμμένου άνδρα. Ο Σαρλ έζησε περισσότερο από αυτήν και απεβίωσε στο Παρίσι στις 7 Απριλίου 1823.
Πρώτο αερόστατο υδρογόνου
thumb|left|Το αερόστατο που κατασκεύασαν ο Ζακ Σαρλ και οι αδελφοί Ρομπέρ δέχεται επίθεση από τρομοκρατημένους χωρικούς στο Γκονές (Gonesse). Μερικοί από αυτούς επιτέθηκαν και στον ίδιο επειδή δεν ήταν συνηθισμένοι στα ιπτάμενα αντικείμενα. Ο Σαρλ συνέλαβε την ιδέα πως το υδρογόνο θα ήταν κατάλληλο ανυψωτικό αέριο για αερόστατα έχοντας μελετήσει το έργο Νόμος του Μπόιλ του Ρόμπερτ Μπόιλ που δημοσιεύθηκε 100 χρόνια νωρίτερα το 1662, καθώς και των συγχρόνων του Χένρι Κάβεντις, Τζόζεφ Μπλακ και Τιμπέριους Καβάλιο. Σχεδίασε το σκάφος και έπειτα δούλεψε μαζι με τους αδελφούς Ρομπέρ, Αν-Ζαν και Νικολά-Λουί, για την κατασκευή του στο εργαστήριο τους στη Πλας ντε Βικτουάρ (Place des Victoires) στο Παρίσι. Οι αδελφοί εφηύραν την μεθοδολογία του ελαφροβαρούς, αεροσταγούς θαλάμου αερίου διαλύοντας καουτσούκ σε διάλυμα από νέφτι και βερνίκωσαν τα πανιά απο μετάξι που ήταν κολλημένα μαζί για να φτιάξουν το κυρίως κάλυμμα. Χρησιμοποίησαν εναλλασσόμενες λωρίδες κόκκινου και λευκού μεταξιού, αλλά μετά τον αποχρωματισμό της διαδικασίας βερνικώματος/κάλυψης με καουτσούκ το κάλυμμα απέκτησε κόκκινο και κίτρινο χρώμα.
Κλώντια Φανιέλλο
Παραπομπές
Κατηγορία:Μαλτέζοι Κατηγορία:Διαγωνισμός Τραγουδιού Eurovision 2017
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Επακόλουθα
εναλλ.=A group of citizens putting on candles at the Vladislav Ribnikar Elementary School, following the school shooting|μικρογραφία| Μετά τους πυροβολισμούς, πολίτες συγκεντρώθηκαν μπροστά από το δημοτικό σχολείο Σε συνέντευξη Τύπου, ο υπουργός Παιδείας, Μπράνκο Ρούζιτς, ανακοίνωσε τριήμερο πένθος από τις 5 Μαΐου και αναστολή των μαθημάτων για το υπόλοιπο της ημέρας, ενώ η υπουργός Υγείας Ντάνιτσα Γκρούιτσιτς, ανακοίνωσε ότι το Ινστιτούτο Ψυχικής Υγείας θα ενεργοποιήσει δύο τηλεφωνικές γραμμές παροχής συμβουλών και θα αυξήσουν την πρόσβαση σε προσωπική συμβουλευτική, για όσους αισθάνονται την ανάγκη για ψυχολογική υποστήριξη. Το Εθνικό Θέατρο του Βελιγραδίου ανακοίνωσε ότι θα αναστείλει όλες τις δραστηριότητες έως τις 7 Μαΐου.
Ζακ Σαρλ
Πρώτο αερόστατο υδρογόνου
Ο Ζακ Σαρλ και οι αδελφοί Ρομπέρ απογείωσαν το πρώτο αερόστατο με υδρογόνο στον κόσμο στις 27 Αυγούστου 1783 από το Πεδίο του Άρεως (Champ de Mars), (εκεί που πλέον βρίσκεται ο Πύργος του Άιφελ) όπου μεταξύ των θεατών βρισκόταν και ο Βενιαμίν Φραγκλίνος. Το αερόστατο ήταν σχετικά μικρό, μια σφαίρα 35 κυβικών μέτρων από μετάξι καλυμμένο με καουτσούκ, και είχε την δυνατότητα ανύψωσης περίπου 9 κιλών (20 λίβρες). Ήταν φουσκωμένο με υδρογόνο και κατασκευάστηκε με την διάχυση περίπου 250 κιλών θειικού οξέος σε 500 κιλά παλιοσίδερων. Το αέριο υδρογόνο διοχετευόταν στο αερόστατο μέσω σωλήνων μολύβδου, αλλά αφού δεν περνούσε μέσω κρύου νερού, υπήρξε μεγάλη δυσκολία στο πλήρες γέμισμα του αεροστάτου (το αέριο ήταν θερμό όταν παραγόταν, αλλά ψυχραινόταν στο αερόστατο και συστελλόταν). Εκδιδόταν καθημερινά δελτία σχετικά με το γέμισμα του αεροστάτου, και το πλήθος ήταν τόσο μεγάλο που την 26η του μήνα το αερόστατο μεταφέρθηκε κρυφά τη νύχτα στο Σαμπ ντε Μαρς, σε απόσταση 4 χιλιομέτρων.
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Αντιδράσεις
Ο Βούτσιτς μίλησε στο κοινό σχετικά με τους πυροβολισμούς αργότερα μέσα στην ημέρα, λέγοντας ότι θα πρότεινε νέα μέτρα οπλοκατοχής στην κυβέρνηση, συμπεριλαμβανομένης της μείωσης της ελάχιστης ηλικίας ποινικής ευθύνης από 14 σε 12. Το γραφείο της UNICEF στη Σερβία είπε ότι το σχολείο «δεν είναι χώρος βίας οποιουδήποτε είδους», ενώ ο Σέρβος Πατριάρχης Πορφύριος το χαρακτήρισε «καταστροφή».
Ζακ Σαρλ
Πρώτο αερόστατο υδρογόνου
Το αερόστατο πέταξε βόρεια για 45 λεπτά, ακολουθούνταν από έφιππους κυνηγούς, και προσγειώθηκε μετά από 21 χιλιόμετρα στο χωριό Γκονές όπου οι σύμφωνα με αναφορές τρομοκρατημένοι χωρικοί το κατέστρεψαν με αξίνες ή μαχαίρια. Το έργο χρηματοδοτήθηκε μέσω συνδρομών που οργάνωσε ο Μπαρτέλεμι Φαουζάς ντε Σαιντ-Φοντ.
Πρώτη επανδρωμένη πτήση με αερόστατο υδρογόνου
thumb|Σύγχρονη αναπαράσταση της πρώτης πτήσης του Καθηγητή Ζακ Σαρλ με τον Νικολά-Λουί Ρομπέρ, 1 Δεκεμβρίου 1783. Άποψη από την [[Πλατεία Κονκόρντ προς το Παλάτι του Κεραμεικού (καταστράφηκε το 1871)]]
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Αντιδράσεις
Στη συνέντευξη Τύπου, ο Ρούζιτς είπε ότι «η καρκινική, ολέθρια επιρροή των βιντεοπαιχνιδιών του Διαδικτύου, οι λεγόμενες δυτικές αξίες, είναι εμφανής στους πυροβολισμούς». Δέχτηκε κριτική από την Ταμάρα Μιλένκοβιτς Κέρκοβιτς, βουλευτή του κόμματος Ντβέρι, η οποία ζήτησε την παραίτησή του, καθώς και από την Ανεξάρτητη Ένωση Εκπαιδευτικών της Σερβίας, η οποία ζήτησε επίσης την παραίτησή του και ανακοίνωσε ότι θα αναστείλει τις εργασίες σε όλα τα σχολεία από τις 4 Μαΐου. Το Εκπαιδευτικό Συνδικάτο της Σερβίας ανακοίνωσε ότι θα οργανώσει γενική απεργία, που θα ξεκινήσει στις 5 Μαΐου, και κάλεσε την κυβέρνηση να «δημιουργήσει συνθήκες για μια κανονική και ασφαλή ζωή παιδιών και εργαζομένων στο εκπαιδευτικό σύστημα». Ο πρώην υπουργός Παιδείας Σρνταν Βέρμπιτς, εξέφρασε την αντίθεσή του στην απόλυση του Ρούζιτς, αλλά είπε ότι «θα ήταν καλό για την όλη κατάσταση εάν προσέφερε την παραίτησή του ως προσωπική πράξη», ενώ ο Μλάντεν Σάρτσεβιτς είπε ότι οι πυροβολισμοί «συνέβησαν κυρίως λόγω απροσεξίας των γονέων».
Ζακ Σαρλ
Πρώτη επανδρωμένη πτήση με αερόστατο υδρογόνου
Στις 13:45 (ή 1:45 μμ) της 1ης Δεκεμβρίου 1783, ο Ζακ Σαρλ και οι αδελφοί Ρομπέρ απογείωσαν ένα νέο επανδρωμένο αερόστατο από τον Κήπο του Παλατιού του Κεραμεικού (Jardin des Tuileries) στο Παρίσι. Ο Ζακ Σαρλ συνοδευόταν από το Νικολά-Λουί Ρομπέρ ως συγκυβερνήτη του 380 κυβικών μέτρων αεροστάτου υδρογόνου. Το κάλυμμα διέθετε βαλβίδα ελευθέρωσης υδρογόνου και καλυπτόταν από δίκτυ στο οποίο κρεμόταν το καλάθι. Έρματα άμμου χρησιμοποιήθηκαν για τον έλεγχο του ύψους πλεύσης. Ανυψώθηκαν σε ύψος περίπου 550 μέτρων (1.800 πόδια) και προσγειώθηκαν με το ηλιοβασίλεμα στο Νεσλ-λε-Βαλέε μετά από πτήση 2 ωρών και 5 λεπτών καλύπτοντας 36 χιλιόμετρα. Οι έφιπποι κυνηγοί, που καθοδηγούνταν από τον Δούκα της Σαρτρ, κράτησαν το σκάφος κάτω όσω οι Σαρλ και Νικολά-Λουί αποβιβαζόταν.
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Αντιδράσεις
Το Κόμμα Σέρβων Ορκοφυλάκων ζήτησε επείγουσα συνεδρίαση της Επιτροπής Παιδείας στην Εθνοσυνέλευση της Σερβίας, ενώ το Κίνημα για την Αποκατάσταση του Βασιλείου της Σερβίας ζήτησε την απαγόρευση «όλων των ριάλιτι που εξυμνούν τη βία». Ο δήμαρχος του Βελιγραδίου, Αλεξάνταρ Σάπιτς, εξέφρασε τα συλλυπητήριά του, προσθέτοντας ότι η κυβέρνηση της πόλης θα «παρέχει κάθε είδους βοήθεια στις οικογένειες που χρειάζονται».
Ζακ Σαρλ
Πρώτη επανδρωμένη πτήση με αερόστατο υδρογόνου
Τότε ο Ζακ Σαρλ αποφάσισε να ανυψωθεί ξανά, αλλά μόνος του αυτή τη φορά επειδή το αερόστατο είχε χάσει μέρος του υδρογόνου του. Αυτή τη φορά ανυψώθηκε τάχιστα σε ύψος 3.000 μέτρων,όπου είδε τον ήλιο ξανά. Άρχισε να υποφέρει από πόνο στα αυτιά και έτσι άνοιξε την βαλβίδα για να ελευθερώσει υδρογόνο, και άρχισε την κάθοδο για να προσγειωθεί ομαλά σε απόσταση περίπου 3 χιλιομέτρων στο Τουρ ντυ Λαι. Εν αντιθέσει με τους αδελφούς Ρομπέρ, ο Σαρλ δεν πέταξε ποτέ ξανά, αν και το αερόστατο υδρογόνου ονομάστηκε Charlière (Σαρλιέρ) προς τιμήν του.
Αναφέρεται πως 400.000 θεατές παρακολούθησαν την απογείωση, και πως εκατοντάδες είχαν πληρώσει μια κορώνα ο καθένας για να βοηθήσουν οικονομικά στην κατασκευή και ως αντάλλαγμα έλαβαν πρόσβαση σε «ειδικό έγκλειστο χώρο» για «κοντινή θέα» της απογείωσης. Μεταξύ των θεατών στον «ειδικό κλειστό χώρο» ήταν και ο Βενιαμίν Φραγκλίνος, διπλωματικός αντιπρόσωπος των Ηνωμένων Πολιτειών της Αμερικής. Επίσης παρών ήταν ο Ζοζέφ Μονγκολφιέ, τον οποίον ο Σαρλ τίμησε ζητώντας του να ελευθερώσει το μικρό, ανοιχτό πράσινο, αερόστατο πλοηγό για να εκτιμηθούν ο άνεμος και οι καιρικές συνθήκες.
Πυροβολισμοί στο Δημοτικό Σχολείο «Βλάντισλαβ Ριμπνίκαρ»
Παραπομπές
Κατηγορία:Πυροβολισμοί σε σχολείο Κατηγορία:Μαζικοί πυροβολισμοί Κατηγορία:Βράτσαρ
Ζακ Σαρλ
Πρώτη επανδρωμένη πτήση με αερόστατο υδρογόνου
Το γεγονός αυτό έλαβε χώρα δέκα μέρες μετά την πρώτη επανδρωμένη πτήση του Ζαν-Φρανσουά Πιλάτρ ντε Ροζιέ που χρησιμοποίησε το αερόστατο θερμού αέρα των αδελφών Μονγκολφιέ. Ο Σάιμον Σάμα έγραψε στο Citizens: "Ο κύριος επιστημονικός συνεργάτης των Μονγκολφιέ ήταν ο Μ. Σαρλ, ... ο οποίος ήταν ο πρώτος που πρότεινε το αέριο που παραγόταν από την βιτριόλη αντί για την καύση, περιβρέχοντας άχυρα και ξύλα που είχε χρησιμοποιήσει σε προηγούμενες πτήσεις. Ο ίδιος ο Σαρλ ήταν πρόθυμος να απογειωθεί αλλά βρέθηκε σε μπελάδες μετά από το βέτο του Βασιλιά, ο οποίος από τις πρώτες αναφορές παρακολουθούσε την διαδικασία των πτήσεων με έντονη προσοχή. Αγχωμένος για τους κινδύνους της παρθενικής πτήσης, ο Βασιλιάς πρότεινε πως ως επιβάτες του αεροστάτου θα έπρεπε να είναι δύο εγκληματίες, στο οποίο ο Σαρλ και οι συνεργάτες του αγανάκτησαν."
left|thumb|Το πηδαλιουχούμενο του Μενιέ
Περαιτέρω δραστηριότητες με αερόστατα
Το επόμενο έργο για τον Ζακ Σαρλ και τους αδελφούς Ρομπέρ ήταν η κατασκευή ενός επιμηκούς, πηδαλιουχούμενου σκάφους σύμφωνα με τις προτάσεις του Ζαν Μπατίστ Μενιέ (1783–85) για πηδαλιουχούμενο αερόστατο. Το μοντέλο περιελάμβανε τα εσωτερικά κύτταρα αέρα (ballonnet) του Μωνιέ, πηδάλιο κατεύθυνσης και μέθοδο προώθησης.
Ο Ζακ Σαρλ επέλεξε να μην πετάξει ποτέ με αυτό το σκάφος, αλλά στις 15 Ιουλίου 1784 οι αδελφοί πέταξαν για 45 λεπτά από τον Σαιντ-Κλου στο Μεντόν με τον Μ. Κόλιν-Χάλιν και τον Λουδοβίκο Φίλιππο Β΄, Δούκα της Σαρτρ να επιβαίνουν στο La Caroline. Διέθετε κουπιά για προώθηση και τον έλεγχο της διεύθυνσης, αλλά αποδείχθηκαν άχρηστα. Η απουσία «βαλβίδας ελευθέρωσης αερίου» σήμαινε πως το δούκας έπρεπε να σκίσει τα κύτταρα αέρα για να αποτρέψει το σπάσιμο όταν έφτανε σε υψόμετρο περίπου 4.500 μέτρων (14.800 πόδια).
Στις 19 Σεπτεμβρίου 1784 οι αδελφοί Ρομπέρ και ο Μ. Κόλιν-Χάλιν πέταξαν για 6 ώρες και 40 λεπτά, καλύπτοντας 186 χιλιόμετρα από το Παρίσι στο Μπεβρί, κοντά στο Μπέτουν. Ήταν η πρώτη πτήση απόστασης πάνω από 100 χιλιόμετρα.
Εφευρέσεις
Ο Σαρλ πραγματοποίησε αρκετές χρήσιμες εφευρέσεις, συμπεριλαμβανομένης βαλβίδας για την ελευθέρωση υδρογόνου από το αερόστατο και άλλες συσκευές, όπως το αραιόμετρο και το γωνιόμετρο αντανάκλασης, και βελτίωσε τον ηλιόστατη του Γκρέιβσαντ και το αραιόμετρο του Φαρενάιτ. Ακόμη απέδειξε τα ηλεκτρικά πειράματα του Βενιαμίν Φραγκλίνου.
Νόμος του Σαρλ
Ο νόμος του Σαρλ (γνωστός και ως νόμος της ισόχωρης μεταβολής), περιγράφει πως τα αέρια τείνουν να διαστέλλονται όταν θερμαίνονται, και διατυπώθηκε για πρώτη φορά από τον φυσικό φιλόσοφο Ζοζέφ Λουί Λυσάκ το 1802, αλλά πιστώθηκε σε αδημοσίευτο έργο του Ζακ Σαρλ, και ονομάστηκε προς τιμήν του.
Ροζέλεν Μπράουν
Τηλεοπτική μεταφορά
Half a Heart: Βασισμένο στο βιβλίο της Ροζέλεν Μπράουν, το οποίο εντοπίζει τη ζωή πολλών ανθρώπων που συμμετείχαν στο κίνημα πολιτικών δικαιωμάτων και συνεχίζουν να ζουν στη σκιά του.
Ζακ Σαρλ
Σταδιοδρομία
Ο Ζακ Σαρλ εξελέγη στην Ακαδημία Επιστημών, το 1795, και στη συνέχεια έγινε καθηγητής φυσικής στην Σχολή Τεχνών και Χειροτεχνιών.
Ροζέλεν Μπράουν
Εξωτερικοί σύνδεσμοι
Κατηγορία:Αμερικανοί συγγραφείς Κατηγορία:Γυναίκες συγγραφείς Κατηγορία:Αμερικανοί μυθιστοριογράφοι Κατηγορία:Γυναίκες μυθιστοριογράφοι
Ζακ Σαρλ
Μνήμη
Μια στήλη στο Νεσλ-λα-Βαλέε μνημονεύει την πτήση των Σαρλ-Ρομπέρ τη 1η Δεκεμβρίου 1783.49.1385°N, 2.171°W
Το Κύπελλο Charles et Robert ήταν διεθνής αγώνας αεροστάτων που διεξήχθη το 1983 παράλλημα με το Κύπελλο Γκόρντον Μπένετ.
Εξωτερικοί σύνδεσμοι
Κατηγορία:Γάλλοι εφευρέτες Κατηγορία:Γάλλοι μαθηματικοί Κατηγορία:Γάλλοι φυσικοί Κατηγορία:Πρωτοπόροι της αεροπορίας
Περιφέρεια Λορί
Η περιφέρεια Λορί (αρμενικά Լոռի) είναι περιφέρεια της Αρμενίας. Βρίσκεται στα βόρεια της χώρας και συνορεύει με τη Γεωργία. Το Βαναντζόρ είναι η πρωτεύουσα και μεγαλύτερη πόλη της περιφέρειας. Άλλες σημαντικές πόλεις περιλαμβάνουν τη Στεπαναβάν, το Αλαβερντί και το Σπιτάκ. Στην περιφέρεια αυτή βρίσκονται τα Μνημεία Παγκόσμιας Κληρονομιάς της UNESCO μοναστήρια του Χαγπάτ και του Σαναχίν, η εκκλησία του Οντζούν καθώς και το καλοδιατηρημένο μοναστήρι Αχταλά, όπου Αρμένιοι, Γεωργιανοί και Έλληνες πραγματοποιούν ετήσιο προσκύνημα στις 20-21 Σεπτεμβρίου.
Η επαρχία υπέστη σοβαρές ζημιές κατά τον αρμενικό σεισμό του 1988.
Η επαρχία εξυπηρετείται από το αεροδρόμιο του Στεπαναβάν, το οποίο βρίσκεται σε απόσταση 44 χιλιομέτρων βορείως του Βαναντζόρ.
Εξωτερικοί σύνδεσμοι
Λορι
Γλώσσα Ατσουάρ-Σιουιβιάρ
Η γλώσσα Ατσουάρ-Σιουιβιάρ (ISO 639-3: acu, Ethnologue: acu, Glottolog: achu1248 ) ανήκει στην γλωσσική οικογένεια των γλωσσών Τσιτσάμ με χρήση στην δασική περιοχή μεταξύ των ανατολικών συνόρων του Εκουαδόρ και των βορείων συνόρων του Περού. Χρησιμοποιείται από 7.940 ομιλητές σύμφωνα με τα διαθέσιμα στοιχεία του 2011, και για την γραφή της χρησιμοποιείται η λατινική γραφή. Η γλωσσική τυπολογία της έχει την μορφή υποκείμενο-αντικείμενο-ρήμα.
Εξωτερικοί σύνδεσμοι
Κατηγορία:Γλώσσες του Περού Κατηγορία:Γλώσσες του Ισημερινού
Κένγκο Κούμα
Ο Κένγκο Κούμα (ιαπωνικά: 隈 研吾, γεννημένος το 1954) είναι Ιάπωνας αρχιτέκτονας και καθηγητής στο Τμήμα Αρχιτεκτονικής στο Πανεπιστήμιο του Τόκιο. Συχνά σε σύγκριση με τους σύγχρονους Σιγκέρου Μπαν και Καζούγιο Σέτζιμα, ο Κούμα διακρίνεται επίσης για τα γόνιμα γραπτά του. Είναι ο σχεδιαστής του Εθνικού Σταδίου της Ιαπωνίας στο Τόκιο, το οποίο κατασκευάστηκε για τους Θερινούς Ολυμπιακούς Αγώνες του 2020.
Πρώιμη ζωή και εκπαίδευση
Ο Κούμα γεννήθηκε στην Κανγκάβα και φοίτησε στο λύκειο Eiko Gakuen. Μετά την αποφοίτησή του στην Αρχιτεκτονική από το Πανεπιστήμιο του Τόκιο το 1979, εργάστηκε για ένα διάστημα στη Nihon Sekkei και στην Toda Corporation. Στη συνέχεια μετακόμισε στη Νέα Υόρκη για περαιτέρω σπουδές στο Πανεπιστήμιο Κολούμπια ως επισκέπτης ερευνητής από το 1985 έως το 1986.
Καριέρα
Το 1987, ο Κούμα ίδρυσε το Spatial Design Studio και το 1990 ίδρυσε τη δική του εταιρεία, Kengo Κούμα & Associates. Έχει διδάξει στο Πανεπιστήμιο Κολούμπια, στο Πανεπιστήμιο του Ιλινόι στο και στο Πανεπιστήμιο Κεϊό, όπου το 2008, ο Κούμα ανακηρύχθηκε Ph.D. στην αρχιτεκτονική. Ως καθηγητής στη Σχολή Αρχιτεκτονικής του Πανεπιστημίου του Τόκιο, διευθύνει μια ποικιλία ερευνητικών έργων που αφορούν την αρχιτεκτονική, την πολεοδομία και το σχεδιασμό στο εργαστήριό του. Η Kengo Kuma & Associates απασχολεί πάνω από 300 αρχιτέκτονες στο Τόκιο, την Κίνα (Πεκίνο και Σαγκάη) και το Παρίσι, σχεδιάζοντας έργα διαφορετικού τύπου και κλίμακας σε όλο τον κόσμο.
Φιλοσοφία και συγγράμματα
Ο δηλωμένος στόχος του Κούμα είναι να ανακτήσει την παράδοση των ιαπωνικών κτιρίων και να ερμηνεύσει εκ νέου αυτές τις παραδόσεις για τον 21ο αιώνα. Το 1997 κέρδισε το Βραβείο του Αρχιτεκτονικού Ινστιτούτου της Ιαπωνίας και το 2009 έγινε Officier de L'Ordre des Arts et des Lettres στη Γαλλία. Ο Κούμα δίνει εκτενείς διαλέξεις και είναι συγγραφέας πολυάριθμων βιβλίων και άρθρων που συζητούν και κριτικάρουν προσεγγίσεις στη σύγχρονη αρχιτεκτονική. Το θεμελιώδες κείμενό του Anti-Object: The Dissolution and Disintegration of Architecture που γράφτηκε το 2008, καλεί για μια αρχιτεκτονική σχέσεων, που σέβεται το περιβάλλον του αντί να κυριαρχεί πάνω τους. Τα έργα του Κούμα διατηρούν έντονο ενδιαφέρον για τη χειραγώγηση του φωτός με τη φύση μέσω της υλικότητας.
Σε πολλά από τα έργα του Κούμα, η προσοχή εστιάζεται στους χώρους σύνδεσης. στα τμήματα μεταξύ του εσωτερικού και του εξωτερικού και από το ένα δωμάτιο στο άλλο. Η επιλογή των υλικών δεν πηγάζει τόσο από την πρόθεση να καθοδηγηθεί ο σχεδιασμός των μορφών, αλλά να συμμορφωθούν με το υπάρχον περιβάλλον από την επιθυμία σύγκρισης παρόμοιων υλικών, αλλά να δείχνουν τις τεχνικές προόδους που κατέστησαν δυνατές νέες χρήσεις.
Όταν ασχολείται με την πέτρινη εργασία, για παράδειγμα, ο Κούμα εμφανίζει διαφορετικό χαρακτήρα από τα προϋπάρχοντα κτίρια συμπαγούς, βαριάς, παραδοσιακής τοιχοποιίας. Αντίθετα, το έργο του εκπλήσσει το μάτι αδυνατίζοντας και διαλύοντας τους τοίχους σε μια προσπάθεια να εκφράσει μια ορισμένη «ελαφρότητα» και άυλη, υποδηλώνοντας μια ψευδαίσθηση ασάφειας και αδυναμίας που δεν είναι κοινή στη στιβαρότητα της πέτρινης κατασκευής.
Παράλληλα, ο Κούμα έδειξε υλική καινοτομία για να υποστηρίξει την τοπική παραδοσιακή χειροτεχνία μέσα από τα έργα του. Συνεργαζόμενος με Ιάπωνες τεχνίτες ειδικευμένους στο ξύλο, το χώμα ή το χαρτί, βοήθησε στη διατήρηση των σχετικών τεχνικών δόμησης ενώ τις εκσυγχρονίζει, φέρνοντας την τεχνογνωσία του σε σπονδυλωτή. Αυτό το έργο οδήγησε τον Κούμα να κερδίσει ένα Παγκόσμιο Βραβείο για τη Βιώσιμη Αρχιτεκτονική το 2016.
Εργα
Τα βασικά έργα περιλαμβάνουν το Suntory Museum of Art στο Τόκιο, το Bamboo Wall House στην Κίνα, τα κεντρικά γραφεία του Ομίλου LVMH (Louis Vuitton Moet Hennessy) στην Ιαπωνία, το Besançon Art Center στη Γαλλία και ένα από τα μεγαλύτερα ιαματικά λουτρά στην Καραϊβική για το Mandarin Oriental Dellis Cay.
Ως μέρος της σειράς συνεντεύξεων βίντεο TIME-SPACE-EXISTENCE, ο Κούμα συνεργάστηκε με το Ευρωπαϊκό Πολιτιστικό Κέντρο για να δημιουργήσει μια τεκμηρίωση βίντεο που συζητά τα θέματα Χρονικός Χώρος και Ύπαρξη.
Kuma Lab
Το Kuma Lab είναι Εργαστήριο Ερευνών με επικεφαλής τον Κούμα, με έδρα το Τμήμα Αρχιτεκτονικής της Σχολής Μηχανικών στην Πανεπιστημιούπολη Χόνγκο του Πανεπιστημίου του Τόκιο, που ξεκίνησε το 2009. Το 2012, το Kuma Lab δημοσίευσε το βιβλίο Patterns and Layering, Japanese Spatial Culture, Nature and Architecture, συμπεριλαμβανομένης της έρευνας από διάφορα μέλη του εργαστηρίου υποψηφίων διδάκτορα.
Τα ερευνητικά του θέματα αποτελούνται από μια ολοκληρωμένη έρευνα αρχιτεκτονικών, αστικών, κοινοτικών, τοπίων και σχεδίων προϊόντων. Έρευνα δομικών, υλικών και μηχανικών σχεδίων. και μεθοδολογία για τη γεφύρωση βιώσιμων, φυσικών και πληροφοριακών σχεδίων. Οι δραστηριότητές της περιλαμβάνουν συμμετοχή σε διαγωνισμούς αρχιτεκτονικού σχεδιασμού, οργάνωση και διαχείριση περιφερειακών και διεθνών εργαστηρίων σχεδιασμού, κοινή έρευνα με άλλα τμήματα στο Πανεπιστήμιο του Τόκιο και έρευνα και πρόταση για την ανάκαμψη από τον σεισμό της Μεγάλης Ανατολικής Ιαπωνίας.
Αυστριακά Μουσικά Βραβεία Αμαντέους
Τα Αυστριακά Μουσικά Βραβεία Αμαντέους (από τις λατινικές λέξεις άμα = να αγαπάς και ντέους = Θεός, να αγαπάς τον Θεό) είναι η ετήσια τελετή απονομής βραβείων για την αριστεία στην αυστριακή βιομηχανία μουσικής. Βραβεία έχουν απονεμηθεί στους πιο επιτυχημένους αυστριακούς μουσικούς από το 2000, και η τελετή διοργανώνεται στο Βόλκσθεατερ (Θέατρο του Λαού) στη Βιέννη κάθε Μάρτιο από το 2012. Είναι το αυστριακό ισοδύναμο με το Γκράμι.
Ιστορία
Η τελετή απονομής ιδρύθηκε από την Διεθνής Ομοσπονδία Φωνογραφικής Βιομηχανίας το 2000 και μεταδόθηκε από τον αυστριακό εθνικό ραδιοτηλεοπτικό οργανισμό Österreichischer Rundfunk (Οστεράιχισερ Ρούντφουνκ). Ο Άντι Νολ φιλοξένησε την παράσταση. Το 2008, οι ραδιοτηλεοπτικοί φορείς Puls 4 και ProSiebenSat 1 Media άρχισαν να φιλοξενούν την τελετή μαζί. Ο Μάικλ Οστρόβσκι φιλοξένησε την παράσταση από το 2008 έως το 2010 και ο Μανουέλ Ρούμπι άρχισε να τη φιλοξενεί το 2012. Από το 2012, η ​​τελετή πραγματοποιείται στο Βόλκσθεατερ, αφού είχε προηγουμένως πραγματοποιηθεί στο Γκασόμετερ B, στο Κουνστχάλε Βιέν και στο Βιένερ Σταντχάλε. Η τελετή του 2011 ακυρώθηκε και αργότερα επαναπρογραμματίστηκε ως εκδήλωση του 2012.
Παραπομπές
Κατηγορία:Βραβεία
Μπαρβάτε
Το Μπαρβάτε (στα ισπανικά: Barbate) είναι δήμος και κωμόπολη που βρίσκεται στην επαρχία του Κάδιθ στην Ανδαλουσία. Βρίσκεται στις εκβολές του ποταμού Μπαρβάτε στον Ατλαντικό, πολύ κοντά στο ακρωτήριο Τραφαλγάρ, όπου διαδραματίστηκε η γνωστή ναυμαχία. Παραδοσιακή ασχολία των κατοίκων του είναι η αλιεία. Επίσης είναι γωστή για το γεγονός ότι διατήρησε μέχρι το 1998 το όνομα «Μπαρβάτε του Φράνκο», από τον ομώνυμο Ισπανό δικτάτορα, που άλλαξε με διάταγμα της κυβέρνησης της Ανδαλουσίας.
Παραπομπές
Κατηγορία:Δήμοι της Ανδαλουσίας
Επιτάφιος (1599) Μουσείο Μπενάκη
Επιτάφιος είναι παράσταση του Επιταφίου Θρήνου η οποία εκτίθεται στο Μουσείο Μπενάκη.
Περιγραφή
Παράσταση Επιτάφιου Θρήνου, διαστάσεων 1,07 Χ 0,80 μ. επιζωγραφισμένη στα ακάλυπτα μέρη του σώματος. Ο Χριστός βρίσκεται επάνω σε χαμηλή λάρνακα στηρίζοντας το κεφάλι του στον κόλπο της Παναγίας που κάθεται πλησίον. Ο Ιωσήφ στο άλλο άκρο καλύπτει τα πόδια του Ιησού με σενδόνι. Πίσω από τη λάνακα σκήβουν ελαφρώς κατά η σειρά οι τρεις γυναίκες του Θρήνου, ο Ιωάννης και ο Νικόδημος Στο βάθος της παράστασης ο Σταυρός και έξι μικρά δέντρα. Στις δύο άνω γωνίες άγγελοι σε στάση γωνατιστή σε ένδειξη σεβασμού. Μεταξύ των άνω κεραιών του σταυρού, επιγραφή με κεφαλαία γράμματα : ΕΠΙΤΑΦΙΟς ΘΡΗΝΟΣ Κάτω στην αριστερή γωνία, η επιγραφη και η χρονολογία:  ΣΙΜΕΟΝΗΣ ΤΟΥ ΟΙΚΟΝΜΟΥ ΘΕΟΔΩΣΗΑ ΤΗΣ ΠΟΥΛΟΠΟΣ 1599. Πιθανώς η Συμεώνη ήταν η αφιερώτρια και η Θεοδωσία η κεντήτρια. Εδώ απουσιάζουν τα λειτουργικά θέματα και η απράσταση έχει αφηγηματικό ιστορικό χαρακτήρα. Οι άγγελοι δεν κρατούν ριπίδια αλλά προστίθενται στα πρόσωπα του Θρήνου. Οι μορφές εχουν μεγάλα και εντονα χαρακτηριστικά, την αυστηρή και συγκρατημένη έκφραση.
Τεχνικά χαρακτηριστικά
Το ύφασμα είναι βαθύ κόκκινο μεταξωτό. Λόγω των μεταγενέστρερων επιζωγραφήσεων δεν είναι πάντοτε σαφής ο τρόπος πλαστικής αποδώσεως των προσώπων. Τα χαρακηριστικά είναι κεντημένα με βαθύ φαιό μετάξι,οι βόστρυχοι με βαθύ φαιό ριζοβελονιά Τα εξωτερικά ενδήματα της Παναγίας, του Ιωσήφ και των αγγέλων με καβαλίκι και χρυσό σύρμα. ο χιτώνας της Παναγίας με ίσια σπασμένη και αργυρό σύρμα. Στα ενδύματα των άλλων προσώπων υπάρχει εναλλαγή ίσια σπασμένη, μπακλαβαδωτή με χρυσό σύρμα. Το βάθος της λάρνακας αποτυπώνεται με βαθύ φαιό μετάξι και ριζοβελονιά.Οι πτυχές των ενδυμάτων και τα περιγράμματα αυτών σχηματίζονται με ριζοβελονιά και φαιό μετάξι. Στο μέσο της κάτω πλευράς το ύφασμα έχιε υποστεί φθορά όπως και στο σημείο της χρονολογίας που διαβάζεται με σιγουριά.
Πηγές
Κατηγορία:Μουσείο Μπενάκη